છેલ્લા કેટલાક સમયથી મેઘરાજા દક્ષિણ ભારત અને સૌરાષ્ટ્ર સહિત ગુજરાતના અનેક વિસ્તારોને ધમરોળી રહ્યાં છે. અનેક ઠેકાણે પૂરની સમસ્યાઓ સર્જાઈ છે. ચિંતાની વાત એ છે કે હજુ ભારે વરસાદની આગાહી કરવામાં આવી રહી છે. આગામી 48 કલાકમાં ભારેથી અતિભારે વરસાદની આગાહી દક્ષિણ ગુજરાત અને સૌરાષ્ટ્ર માટે કરવામાં આવી રહી છે. આ ઉપરાંત આજે અમદાવાદમાં પણ ધીમી ધારે વરસાદ વરસી રહ્યો છે. રાજ્યમાં કોડીનારની સ્થિતિ ચેરાપૂંજી જેવી થઈ છે. 10 જ દિવસમાં 60 ઈંચ વરસાદ વરસી ગયો છે.